கேள்வி: 1471 - நிகழ்வுகள் பற்றி தகவல் சொல்.
பதில்: *மார்ச் 1 &ndash; வியட்நாம் பேரரசர் லே தான் தொங் தலைநகர் சாம்பாவைக் கைப்பற்றி, வியட்நாம் மத்திய பகுதியில் புதிய பகுதிகளை அமைத்தார். *மார்ச் &ndash; ரோசாப்பூப் போர்கள்: யோர்க் வம்ச அரசர் நான்காம் எட்வர்டு இங்கிலாந்து இராச்சியம் திரும்பி முடியாட்சிக்கு உரிமை கோரினார். *ஏப்ரல் 14 &ndash; ரோசாப்பூப் போர்கள்: நான்காம் எட்வர்டு ரிச்சார்டு நெவில் கோமகன் தலைமையிலான லங்காஸ்திரிய இராணுவத்தை தோற்கடித்தார். ரிச்சார்ட் நெவில் இதன் போது கொல்லப்பட்டார். *மே 4 &ndash; ரோசாப்பூப் போர்கள்: நான்காம் எட்வர்டு மார்கரெட் மகாராணி மற்றும் அவரது மகன் வேல்சு இளவரசர் எட்வர்டு தலைமையிலான லங்காஸ்திரிய இராணுவத்தைத் தோற்கடித்தார். இச்சமரில் இளவரசர் எட்வர்டு கொல்லப்பட்டார். பின்னர் இங்கிலாந்தின் மன்னர் ஆறாம் என்றி கொல்லப்பட்டார். *ஆகத்து 9 &ndash; நான்காம் சிக்சுடசு 212வது திருத்தந்தையாக நியமிக்கப்பட்டார். *ஆகத்து 24 &ndash; போர்த்துகல் மன்னர் ஐந்தாம் அஃபொன்சோ மொரோக்கோ நகரமான அர்சீலாவைக் கைப்பற்றினார். *ஆகத்து 29 &ndash; மொரோக்கோவின் தாஞ்சியர்சு நகரில் இருந்து குடிமக்கள் வெளியேறியதை அடுத்து அதனை போத்துக்கீசர் கைப்பற்றினர். *அக்டோபர் 10 &ndash; சுவீடனின் அரசப் பிரதிநிதிகளின் படையினர் உழவர்கள் மற்றும் சுரங்கத் தொழிலாளர்களின் உதவியுடன், டென்மார்க் மன்னர் முதலாம் கிறித்தியானின் தாக்குதலை சுவீடன் பிரங்கன்பர்க் நகரில் இடம்பெற்ற சமரில் முறியடித்தனர். *டிசம்பர் 21 &ndash; சாவோ தொமே மற்றும் பிரின்சிப்பி தீவுகளை போர்த்துக்கீச மாலுமிகள் கண்டுபிடித்தனர்.
கேள்வி: 1471 - பிறப்புகள் பற்றி விளக்கவும்.
பதில்: *மே 21 &ndash; ஆல்பிரெஃக்ட் டியுரே, செருமானிய ஓவியர், கணிதவியலாளர் (இ. 1528) *பெப்ரவரி 16 &ndash; கிருஷ்ணதேவராயன், விஜயநகரப் பேரரசு பேரரசர் (இ. 1529)